title: Регламент за изпълнение (ЕС) № 827/2012 на Комисията от 29 юни 2012 година за определяне на технически стандарти за изпълнение по отношение на средствата за публично оповестяване на нетна позиция в акции, формàта за предоставяне на информация на Европейския орган за ценни книжа и пазари относно нетните къси позиции, видовете договори, споразумения и мерки за адекватно гарантиране, че акциите или държавните дългови инструменти са налични за сетълмента, и датите и периода за определяне на основното място за търговия на дадена акция в съответствие с Регламент (ЕС) № 236/2012 на Европейския парламент и на Съвета относно късите продажби и някои аспекти на суапите за кредитно неизпълнение  текст от значение за ЕИП

text:
               18.9.2012

               BG

               Официален вестник на Европейския съюз

               L 251/11

         РЕГЛАМЕНТ ЗА ИЗПЪЛНЕНИЕ (ЕС) № 827/2012 НА КОМИСИЯТА
   от 29 юни 2012 година
   за определяне на технически стандарти за изпълнение по отношение на средствата за публично оповестяване на нетна позиция в акции, формàта за предоставяне на информация на Европейския орган за ценни книжа и пазари относно нетните къси позиции, видовете договори, споразумения и мерки за адекватно гарантиране, че акциите или държавните дългови инструменти са налични за сетълмента, и датите и периода за определяне на основното място за търговия на дадена акция в съответствие с Регламент (ЕС) № 236/2012 на Европейския парламент и на Съвета относно късите продажби и някои аспекти на суапите за кредитно неизпълнение
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 236/2012 на Европейския парламент и на Съвета от 14 март 2012 година относно късите продажби и някои аспекти на суапите за кредитно неизпълнение (1), и по-специално член 9, параграф 6, член 11, параграф 4, член 12, параграф 2, член 13, параграф 5 и член 16, параграф 4 от него,
   след консултация с Европейския надзорен орган по защита на данните,
   като има предвид, че:

               (1)

               С настоящия регламент се цели да се определи списък на изключените от изискванията акции като необходима стъпка към публичното оповестяване на къси позиции във всички неизключени от изискванията акции, и условията, при които тази информация следва да бъде изпратена на Европейския орган за ценни книжа и пазари (наричан по-долу „ЕОЦКП“). Следователно е от съществено значение да се определят правила по отношение на споразуменията и мерките, които трябва да бъдат приети по отношение на тези неизключени от изискванията акции. С оглед на съгласуването на посочените разпоредби за късите продажби, които следва да влязат в сила едновременно, и на осигуряването на възможност за цялостен поглед и лесен достъп до тях за лицата, които трябва да спазват произтичащите от тях задължения, уместно е всички технически стандарти за изпълнение, изисквани съгласно Регламент (ЕС) № 236/2012, да бъдат включени в един регламент.

               (2)

               За гарантиране на еднакво прилагане на Регламент (ЕС) № 236/2012 по отношение на информацията, която следва да бъде предоставена на ЕОЦКП от страна на компетентните органи, и за постигане на ефикасната ѝ обработка, информацията следва да се обменя електронно по сигурен начин, като за целта се използва стандартен формуляр.

               (3)

               Важно е да се позволи лесен достъп до, и повторно използване на, данните за нетните къси позиции, които са оповестени на участниците на пазара чрез централни уебсайтове, поддържани или контролирани от компетентен орган. За тази цел тези данни следва да бъдат предоставени във формат, който да позволява гъвкаво използване на данните, а не само да предлага възможност за статични факсимилни документи. Когато това е технически възможно, следва да се използва машинночитаем формат, за да се даде възможност на потребителите да обработват информацията по структуриран и разходно-ефективен начин.

               (4)

               За гарантиране на публичността на тази информация по отношение на пазара, в допълнение към оповестяването на централния уебсайт, управляван или контролиран от компетентен орган, следва да има възможност данните за дадена нетна къса позиция да могат да бъдат публично оповестявани по други начини.

               (5)

               Когато се оповестяват индивидуални нетни къси позиции в акции над съответния праг за оповестяване, е изключително важно потребителите да разполагат с два основни източника на информация. Те следва да включват компактен списък или таблица с нетните къси позиции над прага за оповестяване, които не са изкупени обратно към момента на свързването с централния уебсайт, и списък или таблица с данни от минали периоди за всички публикувани индивидуални нетни къси позиции.

               (6)

               Когато дадена нетна къса позиция в акции спадне под съответния праг за оповестяване, подробностите, включително и действителният размер на позицията, следва да бъдат публикувани. За да не бъдат обърквани потребителите, ползващи централните уебсайтове, оповестяването на позиции, които са паднали под 0,5 % от емитирания акционерен капитал на съответното дружество, не следва да остават за неопределен срок заедно с текущите позиции, а следва да бъдат предоставени като данни от минали периоди, след като са били оповестени в продължение на 24 часа.

               (7)

               С цел да се осигури ясна, последователна и все пак гъвкава рамка, важно е да бъдат определени видовете договори за получаване в заем и други дължими вземания с подобен ефект, и видовете споразумения с трети страни, гарантиращи адекватно, че акциите или държавните дългови инструменти ще бъдат налични за сетълмента, и да бъдат определени критериите, на които следва да отговарят подобни договори и споразумения.

               (8)

               Упражняването на права за записване на нови акции във връзка с къса продажба може адекватно да осигури наличието за сетълмент само когато, съгласно споразумението, сетълментът на дадена къса продажба е гарантиран в изисквания срок. Следователно от особено значение е определянето на правила, с които да се гарантира, че получените вследствие на упражняването на права за записване акции са на разположение на или преди датата на сетълмента, както и че са в количество най-малко равностойно на броя акции, за които съществува намерение за къса продажба.

               (9)

               При определянето на ограничени във времето споразумения за потвърждение е важно да се определи времевата рамка за покриване на къса продажба чрез покупки по начин, съвместим с различни цикли на сетълмент при различните юрисдикции.

               (10)

               За да се гарантира в достатъчна степен наличността за сетълмент на инструментите в случаите, когато физическо или юридическо лице, което извършва къса продажба, има споразумение с трета страна, съгласно което третата страна е потвърдила, че инструментът е локализиран, е от съществено значение да съществува увереност, че третата страна, когато е установена в трета държава, подлежи на подходящ надзор и че са налице подходящи споразумения за обмен на информация между надзорните органи. Такива подходящи споразумения могат да включват подписване, от дадена страна, на меморандум за разбирателство, установен от Международната организация на комисиите по ценни книжа (IOSCO).

               (11)

               За осигуряване на правилното изпълнение на изискването за определяне дали основното място за търговия на дадена акция е извън територията на Съюза, следва да бъдат въведени преходни споразумения за първоначално определяне на списъка на изключените от изискванията акции по силата на член 16 от Регламент (ЕС) № 236/2012. Освен това, въпреки че списъкът на изключените от изискванията акции е валиден за двугодишен период, е необходимо да се предвиди известна гъвкавост, тъй като съществуват случаи, при които преразглеждането на посочения списък може да се окаже необходимо по време на двугодишния период.

               (12)

               С оглед гарантиране на последователност, настоящият регламент следва да се прилага от същата дата, от която се прилага Регламент (ЕС) № 236/2012. За да се даде обаче достатъчно време на физическите и юридическите лица да изготвят списък на изключените от изискванията акции по силата на Регламент (ЕС) № 236/2012, подготовката на този списък и последващото му публикуване на интернет страницата на ЕОЦКП следва да се осъществят достатъчно време преди датата, от която се прилага Регламент (ЕС) № 236/2012. Следователно разпоредбите по отношение на датата и периода на изчисленията за установяване на основното място за търговия, на датата на уведомяване на ЕОЦКП за акции, чието основно място за търговия е извън територията на ЕС, както и на датата, от която списъкът с изключените от изискванията акции влиза в сила, следва да се прилагат от датата на влизане в сила на настоящия регламент.

               (13)

               Тъй като в Регламент (ЕС) № 236/2012 е установено, че следва да бъдат приети задължителни технически стандарти, преди той да може да се прилага ефективно, и е от съществено значение преди 1 ноември 2012 г. да се определят изискуемите ключови несъществени елементи, които ще спомогнат за спазването на посочения регламент от участниците на пазара и осигуряването на неговото прилагане от компетентните органи, е необходимо настоящият Регламент да влезе в сила в деня след публикуването му.

               (14)

               Настоящият регламент е изготвен въз основа на проектите на технически стандарти за изпълнение, предадени на Комисията от ЕОЦКП.

               (15)

               ЕОЦКП проведе открити обществени консултации по проектите на технически стандарти за изпълнение, въз основа на които е изготвен настоящият регламент, анализира потенциалните разходи и ползи и поиска становище от Групата на участниците от сектора на ценните книжа и пазарите, създадена съгласно член 37 от Регламент (ЕС) № 1095/2010 на Европейския парламент и на Съвета от 24 ноември 2010 година за създаване на Европейски надзорен орган (Европейски орган за ценни книжа и пазари) (2),

         ПРИЕ НАСТОЯЩИЯ РЕГЛАМЕНТ:
   ГЛАВА I

      ОБЩИ РАЗПОРЕДБИ

   Член 1
   Предмет
   С настоящия регламент се определят технически стандарти за изпълнение относно:

               а)

               средствата, чрез които физически или юридически лица могат публично да оповестяват информация за нетни къси позиции, както и формàта на информацията, която се представя на Европейския орган за ценни книжа и пазари (наричан по-долу „ЕОЦКП“) от компетентните органи съгласно член 9, параграф 6 и член 11, параграф 4 от Регламент (ЕС) № 236/2012;

               б)

               видовете договори, споразумения и мерки, гарантиращи адекватно, че акциите са налични за сетълмента, и видовете договори или споразумения, гарантиращи адекватно, че държавните дългови инструменти са налични за сетълмента, в съответствие с член 12, параграф 2 и член 13, параграф 5 от Регламент (ЕС) № 236/2012;

               в)

               датата и периода на изчисленията за установяване на основното място за търговия, на уведомяване на ЕОЦКП, както и датата, от която съответният списък влиза в сила, съгласно член 16, параграф 4 от Регламент (ЕС) № 236/2012.

         ГЛАВА II

      СРЕДСТВА ЗА ПУБЛИЧНО ОПОВЕСТЯВАНЕ НА ЗНАЧИТЕЛНИ НЕТНИ КЪСИ ПОЗИЦИИ В АКЦИИ

      [ЧЛЕН 9 ОТ РЕГЛАМЕНТ (ЕС) № 236/2012]

   Член 2
   Средства за публично оповестяване на информация
   Информацията за нетни къси позиции в акции се оповестява публично чрез публикуването ѝ на централен уебсайт, управляван или контролиран от съответния компетентния орган, в съответствие с член 9, параграф 4 от Регламент (ЕС) № 236/2012. Информацията се оповестява публично чрез средства, които:

               а)

               публикуват информацията във формàта, определен в приложение I, по начин, позволяващ на свързващите се с уебсайта достъп до една или повече таблици, които предлагат цялата съответна информация относно позициите по емитенти на акции;

               б)

               позволяват на потребителите да идентифицират и да филтрират информация в зависимост от това дали нетните къси позиции в акции на даден емитент са достигнали или надхвърлили съответния праг за публикуване към момента на свързване с уебсайта;

               в)

               предоставят данни от минали периоди за публикуваните нетни къси позиции в акции на даден емитент;

               г)

               включват, когато това е технически възможно, файлове с нетни къси позиции, публикувани текущо и от минали периоди, които могат да бъдат изтеглени в машинночитаем формат, като това означава, че файловете са достатъчно структурирани, за да могат компютърни приложни програми надеждно да идентифицират съдържащите се в тях отделни данни, както и вътрешната им структура;

               д)

               показват в продължение на един ден, заедно с информацията по буква б), нетните къси позиции, които се публикуват поради това, че са спаднали под прага за публикуване от 0,5 % от емитирания акционерен капитал, преди заличаването и прехвърлянето на тази информация в раздела с данни от минали периоди.

         ГЛАВА III

      ФОРМАТ НА ИНФОРМАЦИЯТА, КОЯТО КОМПЕТЕНТНИТЕ ОРГАНИ ПРЕДОСТАВЯТ НА ЕОЦКП ПО ОТНОШЕНИЕ НА НЕТНИТЕ КЪСИ ПОЗИЦИИ

      [ЧЛЕН 11 ОТ РЕГЛАМЕНТ (ЕС) № 236/2012]

   Член 3
   Формат на периодичната информация
   1.   Информацията относно нетните къси позиции в акции, държавни дългови инструменти и суапи за кредитно неизпълнение в съответствие с член 11, параграф 1 от Регламент (ЕС) № 236/2012, която следва да бъде предоставяна на всяко тримесечие на ЕОЦКП, се предоставя от съответните компетентни органи във формàта, определен в приложение II към настоящия регламент.
   2.   Информацията, посочена в параграф 1, се изпраща до ЕОЦКП по електронен път чрез система, установена от ЕОЦКП, която гарантира, че пълнотата, целостта и поверителността на информацията са съхранени по време на предаването ѝ.
   Член 4
   Формат на информацията, предоставяна при поискване
   1.   Съответният компетентен орган предоставя информацията относно нетните къси позиции в акции и държавни дългови инструменти или относно непокритите позиции, свързани със суапи за кредитно неизпълнение, съгласно член 11, параграф 2 от Регламент (ЕС) № 236/2012 във формàта, определен в искането на ЕОЦКП.
   2.   Когато исканата информация се отнася до информация, която се съдържа в уведомлението, получено от компетентния орган в съответствие с членове 5, 7 и 8 от Регламент (ЕС) № 236/2012, тази информация се предоставя в съответствие с изискванията, установени в член 2 от Делегиран регламент на Комисията (ЕС) № 826/2012 (3).
   3.   Исканата информация се изпраща от компетентния орган в електронен формат, с използване на система за обмен на информация, установена от ЕОЦКП, която гарантира, че пълнотата, целостта и поверителността на информацията са съхранени по време на предаването ѝ.
   ГЛАВА IV

      ДОГОВОРИ, СПОРАЗУМЕНИЯ И МЕРКИ ЗА АДЕКВАТНО ОСИГУРЯВАНЕ НА НАЛИЧНОСТ ЗА СЕТЪЛМЕНТ

      [ЧЛЕНОВЕ 12 И 13 ОТ РЕГЛАМЕНТ (ЕС) № 236/2012]

   Член 5
   Договори за получаване в заем и други дължими вземания с подобен ефект
   1.   Договорът за получаване в заем или друго дължимо вземане, посочени в член 12, параграф 1, буква б) и член 13, параграф 1, буква б) от Регламент (ЕС) № 236/2012, се сключва чрез следните видове договор, споразумение или вземане, които са правно обвързващи за срока на късата продажба:

               а)

               фючърси и суапи: договори за фючърси и суапи, водещи до физически сетълмент на съответните акции или държавни дългови инструменти и покриващи най-малко броя на акциите или стойността на държавните дългови инструменти, които са предложени за къси продажби от физическото или юридическото лице, сключени преди или едновременно с късата продажба и посочващи дата на доставка или на изтичане на срока, която гарантира, че сетълментът на късата продажба може да бъде извършен в изисквания срок;

               б)

               опции: договори за опции, водещи до физически сетълмент на съответните акции или държавни дългови инструменти и покриващи най-малко броя на акциите или стойността на държавните дългови инструменти, които са предложени за къси продажби от физическото или юридическото лице, сключени преди или едновременно с късата продажба и посочващи дата на изтичане на срока, която гарантира, че сетълментът на късата продажба може да бъде извършен в изисквания срок;

               в)

               договори за обратно изкупуване: договори за обратно изкупуване, покриващи най-малко броя на акциите или стойността на държавните дългови инструменти, които са предложени за къси продажби от физическото или юридическото лице, сключени преди или едновременно с късата продажба и посочващи дата на обратно изкупуване, която гарантира, че сетълментът на късата продажба може да бъде извършен в изисквания срок;

               г)

               дългосрочни договори или схеми: договор или схема, сключени преди или едновременно с късата продажба, за предварително определен размер от конкретно определени акции или държавни дългови инструменти, който за времетраенето на късата продажба покрива най-малко броя акции или стойността на държавните дългови инструменти, които са предложени за къси продажби от физическото или юридическото лице и посочва дата на доставка или на изпълнение, която гарантира, че сетълментът на късата продажба може да бъде извършен в изисквания срок;

               д)

               договори, свързани с право за записване: договори, свързани с право за записване, при които физическото или юридическото лице притежава права за записване на нови акции на същия емитент и от същия клас, покриващи най-малко броя на акциите, предложени за къси продажби, при условие че физическото или юридическото лице има право да получи акциите на, или преди, датата на сетълмента на късата продажба;

               е)

               други вземания или договори, водещи до доставка на акции или държавни дългови инструменти: договори или вземания, покриващи най-малко броя на акциите или стойността на държавните дългови инструменти, които са предложени за къси продажби от физическото или юридическото лице, сключени преди или едновременно с късата продажба и посочващи дата на доставка или на изпълнение, която гарантира, че сетълментът може да бъде извършен в изисквания срок.

         2.   Договорът, споразумението или вземането се предоставя на траен носител от контрагента на физическото или юридическо лице, като доказателство за наличието на договор за получаване в заем или друго дължимо вземане.
   Член 6
   Споразумения и мерки за предприемане по отношение на къси продажби на акция, допусната до търговия на място за търговия
   [член 12, параграф 1, буква в) от Регламент (ЕС) № 236/2012]
   1.   С параграфи 2, 3 и 4 се определят споразуменията и мерките за предприемане по отношение на къси продажби на акция, допусната до търговия на място за търговия по силата на член 12, параграф 1, буква в) от Регламент (ЕС) № 236/2012.
   2.   Стандартни споразумения и мерки за локализиране: означават споразумения, потвърждения и мерки, които включват всеки един от следните елементи:

               а)

               за потвържденията за локализиране: потвърждение, което се предоставя от третата страна преди физическото или юридическото лице да сключи сделка за къса продажба, че тя счита, че може да осигури наличието на акциите за сетълмента своевременно, като се вземе предвид размерът на евентуалната продажба и пазарните условия, и в което посочва периодът, за който акцията е локализирана.

               б)

               за потвържденията за задържане: предоставено преди сключване на сделка за къса продажба потвърждение от трета страна, че същата е задържала за това лице най-малко поискания брой акции.

         3.   Стандартно споразумение и мерки за локализиране в същия ден означават споразумения, потвърждения и мерки, които включват всеки един от следните елементи:

               а)

               за исканията за потвърждение: искане от физическо или юридическо лице за потвърждение от трета страна, в което се посочва, че късата продажба ще бъде покрита от покупки през деня, в който се извършва късата продажба;

               б)

               за потвържденията за локализиране: предоставено преди сключването на сделка за къса продажба потвърждение от третата страна, че тя счита, че може да осигури наличието на акциите за сетълмента своевременно, като се вземе предвид размерът на евентуалната продажба и пазарните условия, и което посочва периода, за който акциите са локализирани.

               в)

               за потвържденията за лесна осъществимост на заемането или покупката потвърждение от трета страна, предоставено преди сключване на сделка за къса продажба, че тази страна счита заемането или покупката в съответното количество за лесно осъществими, като се вземат предвид пазарните условия и друга информация, с която разполага съответната трета страна, относно предлагането на акции или, при отсъствието на такова потвърждение от третата страна, че същата е задържала за физическото или юридическото лице най-малко поискания брой акции;

               г)

               за наблюдението: инициатива на физическото или юридическото лице за наблюдаване на стойността на късата продажба, непокрита от покупки;

               д)

               за указанията в случай на неизпълнение на задължението за покриване: инициатива от страна на физическо или юридическо лице, при която, в случай че извършените къси продажби не са покрити от покупки в същия ден, физическото или юридическото лице незабавно изпраща указание на третата страна да осигури акциите за покриване на късата продажба, за да се гарантира сетълмент в изисквания срок.

         4.   Споразумения и мерки по отношение на считане на заемането или покупката за лесно осъществими означават споразумения, потвърждения и мерки, когато физическо или юридическо лице сключва сделка за къса продажба на акции, които отговарят на изискванията за ликвидност, определени в член 22 от Регламент (ЕО) № 1287/2006 на Комисията (4), или други акции, които са включени в основния национален индекс на дяловите ценни книжа, както са определени от съответния компетентен орган на всяка държава членка и са основният финансов инструмент за дериватен договор, допуснат до търговия на място за търговия, които да включват следните елементи:

               а)

               за потвържденията за локализиране: предоставено преди сключването на сделка за къса продажба потвърждение от третата страна, че тя счита, че може да осигури наличието на акциите за сетълмента своевременно, като се вземе предвид размерът на евентуалната продажба и пазарните условия, и което посочва периода, за който акциите са локализирани;

               б)

               за потвържденията за лесна осъществимост на заемането или покупката потвърждение от трета страна, предоставено преди сключване на сделка за къса продажба, че тази страна счита заемането или покупката на акцията в съответното количество за лесно осъществими, като се вземат предвид пазарните условия и друга информация, с която разполага съответната трета страна, относно предлагането на акции или, при отсъствието на такова потвърждение от третата страна, че същата е задържала за физическото или юридическото лице най-малко поискания брой акции; и

               в)

               за указанията за покриване: когато извършените къси продажби няма да бъдат покрити от покупки или заеми, инициатива, според която физическото или юридическото лице незабавно ще изпрати указание на третата страна да осигури акциите за покриване на късата продажба, за да се гарантира сетълмент в изисквания срок.

         5.   Споразуменията, потвържденията и указанията, посочени в параграфи 2, 3 и 4, се предоставят на траен носител от третата страна на физическото или юридическото лице като доказателство за съществуването на споразуменията, потвържденията и указанията.
   Член 7
   Споразумения с трети страни, които трябва да бъдат сключени по отношение на държавни дългови инструменти
   [член 13, параграф 1, буква в) от Регламент (ЕС) № 236/2012]
   1.   С параграфи 2—5 се определят споразуменията с трети страни, които трябва да бъдат сключени по отношение на държавни дългови инструменти по силата на член 13, параграф 1, буква в) от Регламент (ЕС) № 236/2012.
   2.   Стандартно споразумение за локализиране на държавни дългови инструменти означава предоставено преди сключването на сделка за къса продажба потвърждение от третата страна, че тя счита, че може да осигури наличието на акциите за сетълмента своевременно, като се вземе предвид размерът на евентуалната продажба и пазарните условия, и което посочва периода, за който акциите са локализирани.
   3.   Ограничено във времето споразумение за потвърждение означава споразумение, при което физическото или юридическото лице декларира на третата страна, че късата продажба ще бъде покрита чрез покупки в деня на късата продажба, а третата страна потвърждава, преди сключването на сделката за къса продажба, че има разумно очакване, че държавният дългов инструмент може да бъде закупен в съответното количество, като се вземат предвид пазарните условия и друга информация, с която разполага тази трета страна, относно предлагането на държавни дългови инструменти в деня на сключване на сделката за късата продажба.
   4.   Потвърждение за безусловно обратно изкупуване означава потвърждение, при което третата страна потвърждава, преди сключване на сделка за късата продажба, че има разумно очакване, че сетълментът може да се извърши в изисквания срок в резултат на нейно участие в структурно споразумение, организирано или управлявано от централна банка, от служба за управление на дълга или от система за сетълмент на ценни книжа, което осигурява безусловен достъп до въпросните държавни дългови инструменти в размер, съответстващ на размера на сделката за къса продажба.
   5.   Потвърждение за лесна осъществимост на заемането или покупката на държавни дългови инструменти означава потвърждение от третата страна, предоставено преди сключване на сделка за къса продажба, че третата страна има разумно очакване, че сетълментът може да се извърши в изисквания срок, въз основа на това, че заемането или покупката на въпросните държавни дългови инструменти в съответния размер е лесно осъществимо, като се вземат предвид пазарните условия и всяка друга налична за тази трета страна информация относно предлагането на държавни дългови инструменти.
   6.   Споразуменията, потвържденията и указанията, посочени в параграфи 2—5, се предоставят на траен носител от третата страна на физическото или юридическото лице като доказателство за съществуването на споразуменията, потвържденията и указанията.
   Член 8
   Трети страни, с които са сключени споразумения
   1.   Когато споразумение, посочено в членове 6 и 7, е сключено с трета страна, третата страна е едно от следните:

               а)

               в случай на инвестиционен посредник: инвестиционен посредник, който отговаря на изискванията по параграф 2;

               б)

               в случай на централен контрагент: централен контрагент, който осигурява услуги по клиринг на съответните акции или държавни дългови инструменти;

               в)

               в случай на система за сетълмент на ценни книжа: система за сетълмент на ценни книжа по Директива 98/26/ЕО на Европейския парламент и на Съвета (5), която извършва сетълмент на плащания по отношение на съответните акции или държавни дългови инструменти;

               г)

               в случай на централна банка: централна банка, която приема съответните акции или държавни дългови инструменти като обезпечение или извършва операции на открития пазар, или репо-сделки, свързани със съответните акции или държавни дългови инструменти;

               д)

               в случай на национален орган по управление на дълга: националният орган по управление на дълга на съответния емитент на държавни дългови инструменти;

               е)

               всяко друго лице, което в съответствие с правото на Съюза се лицензира или регистрира от член на Европейската система за финансов надзор и отговаря на изискванията по параграф 2;

               ж)

               лице, установено в трета държава, което е лизензирано или регистрирано и подлежи на надзор от орган в тази трета държава и което отговаря на изискванията по параграф 2, при условие че органът в третата държава е страна по подходящо споразумение за сътрудничество относно обмена на информация със съответния компетентен орган.

         2.   За целите на параграф 1, букви а), е) и ж) третата страна отговаря на следните изисквания:

               а)

               участва в управлението на заемането или покупката на съответните акции или държавни дългови инструменти;

               б)

               предоставя доказателство за това участие;

               в)

               при поискване е способна да предостави доказателства за способността си да достави или да процедира с доставката на акции или държавни дългови инструменти на датите, на които тя се задължи пред своите контрагенти да извърши това, включително статистически доказателства.

         ГЛАВА V

      ОПРЕДЕЛЯНЕ НА ОСНОВНОТО МЯСТО ЗА ТЪРГОВИЯ ЗА ЦЕЛИТЕ НА ИЗКЛЮЧВАНЕТО

      [ЧЛЕН 16 ОТ РЕГЛАМЕНТ (ЕС) № 236/2012]

   Член 9
   Дата и период на изчисленията за определяне на основното място за търговия
   1.   Съответните компетентни органи извършват всякакви изчисления за определяне на основното място за търговия за дадена акция най-малко 35 календарни дни преди датата на прилагане на Регламент (ЕС) № 236/2012 по отношение на периода от 1 януари 2010 г. до 31 декември 2011 г.
   2.   Последващи изчисления се извършват преди 22 февруари 2014 г. по отношение на периода между 1 януари 2012 г. и 31 декември 2013 г., и впоследствие на всеки две години за следващия двугодишен период.
   3.   Когато съответната акция не е била допусната до търговия през целия двугодишен период на мястото за търговия в Съюза и на мястото за търговия в третата държава, при изчисленията се използва периодът, през който акцията е била допусната до търговия на двете места едновременно.
   Член 10
   Дата на уведомяване на ЕОЦКП
   Съответните компетентни органи уведомяват ЕОЦКП за акциите, чието основно място за търговия е извън Съюза, най-малко 35 календарни дни преди датата на прилагането на Регламент (ЕС) № 236/2012 и след това в деня преди първия ден за търговия през месец март на всяка втора година, считано от март 2014 г.
   Член 11
   Влизане в сила на списъка с изключените от изискванията акции
   Списъкът с акциите, чието основно място за търговия се намира извън Съюза, е в сила от 1 април след деня на оповестяването му от ЕОЦКП, с изключение на първия списък, публикуван от ЕОЦКП, който влиза в сила от датата на прилагане на Регламент (ЕС) № 236/2012.
   Член 12
   Специфични случаи на преглед на изключените от изискванията акции
   1.   Съответен компетентен орган, който определя дали основното място за търговия на дадена акция се намира извън Съюза, вследствие на едно от обстоятелствата по параграф 2, гарантира че:

               а)

               всякакви изчисления за определяне на основното място за търговия се извършват колкото е възможно по-скоро след възникването на съответните обстоятелства и по отношение на двугодишния период, предхождащ датата на изчислението;

               б)

               уведомява ЕОЦКП за своето определяне възможно най-бързо и, когато е уместно, преди датата на допускане до търговия на място за търговия на територията на Съюза.

         Всеки преразгледан списък влиза в сила в деня след публикуването му от ЕОЦКП.
   2.   Разпоредбите на параграф 1 се прилагат, когато:

               а)

               акциите на едно дружество са изключени на постоянна основа от търговия на намиращо се извън територията на Съюза основно място за търговия;

               б)

               акциите на едно дружество са изключени на постоянна основа от търговия на намиращо се на територията на Съюза основно място за търговия;

               в)

               акциите на едно дружество, които преди това са били допуснати до търговия на място за търговия извън територията на Съюза, са допуснати до търговия на място за търговия на територията на Съюза.

         ГЛАВА VI

      ЗАКЛЮЧИТЕЛНИ РАЗПОРЕДБИ

   Член 13
   Влизане в сила
   Настоящият регламент влиза в сила в деня след публикуването му в Официален вестник на Европейския съюз.
   Той се прилага от 1 ноември 2012 г., с изключение на членове 9, 10 и 11, които се прилагат от деня, посочен в първа алинея.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 29 юни 2012 година.

            За Комисията

            Председател

         José Manuel BARROSO

      (1)  ОВ L 86, 24.3.2012 г., стр. 1.

      (2)  ОВ L 331, 15.12.2010 г., стр. 84.

      (3)  Виж страница 1 от настоящия брой на Официален вестник.

      (4)  ОВ L 241, 2.9.2006 г., стр. 1.

      (5)  ОВ L 166, 11.6.1998 г., стр. 45.

      ПРИЛОЖЕНИЕ I

         Публично оповестяване на значителни нетни къси позиции (Член 2)

                  Лице, което притежава позицията

                  Наименование на емитента

                  Международен идентификационен номер на ценните книжа (ISIN)

                  Нетна къса позиция
                  (%)

                  Дата, на която съответната позиция е открита, променена или закрита.
                  (гггг-мм-дд)

      ПРИЛОЖЕНИЕ II

         Формат на информацията, която се предоставя на ЕОЦКП на всяко тримесечие (член 3)

                  Информация

                  Формат

                              1.

                              Идентификация на емитента

                              За акции: пълно наименование на дружеството, чиито акции са допуснати до търговия на дадено място за търговия

                              За държавни дългови инструменти: пълно наименование на емитента

                              За непокрити суапи за кредитно неизпълнение във връзка с държавни дългови инструменти: пълно наименование на емитента на базовите държавни дългови инструменти

                              2.

                              Международен идентификационен номер на ценните книжа (ISIN)

                  Само за акции: международен идентификационен номер на ценните книжа (ISIN) на основния клас обикновени акции на емитента. Ако няма обикновени акции, допуснати до търговия, се посочва международният идентификационен номер на ценните книжа (ISIN) на класа привилегировани акции (или на основния клас привилегировани акции, допуснати до търговия, когато има няколко класа такива акции)

                              3.

                              Код на държавата

                  Двубуквен код на емитента на държавни дългови инструменти съгласно стандарт ISO 3166-1

                              4.

                              Дата на съответната позиция

                  Дата, за която се докладва позицията. Формат съгласно стандарт ISO 8601:2004 (гггг-мм-дд)

                              5.

                              Обобщена ежедневна информация за нетната къса позиция по акциите от основния национален индекс

                  Изражение в проценти, закръглено до 2 знака след десетичната запетая

                              6.

                              Обобщена информация към края на тримесечието за нетната къса позиция в други акции

                  Изражение в проценти, закръглено до 2 знака след десетичната запетая

                              7.

                              Обобщена ежедневна информация за нетните къси позиции в държавни дългови инструменти;

                  Номинална равностойност в евро

                              8.

                              Обобщена ежедневна информация за непокритите позиции в суапи за кредитно неизпълнение по емитент на държавни дългови инструменти.

                  Номинална равностойност в евро


title: Регламент за изпълнение (ЕС) № 392/2014 на Съвета от 14 април 2014 година за прекратяване на частичното междинно преразглеждане на антидъмпинговите мерки върху вноса на биодизел с произход от Съединените американски щати, чийто обхват е разширен и върху вноса на същия продукт, изпращан от Канада, деклариран или не с произход от Канада

text:
               17.4.2014

               BG

               Официален вестник на Европейския съюз

               L 115/17

         РЕГЛАМЕНТ ЗА ИЗПЪЛНЕНИЕ (ЕС) № 392/2014 НА СЪВЕТА
   от 14 април 2014 година
   за прекратяване на частичното междинно преразглеждане на антидъмпинговите мерки върху вноса на биодизел с произход от Съединените американски щати, чийто обхват е разширен и върху вноса на същия продукт, изпращан от Канада, деклариран или не с произход от Канада
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕО) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (1), и по-специално член 11, параграф 3 и член 13, параграф 4 от него,
   като взе предвид предложението на Европейската комисия, представено след консултация с Консултативния комитет,
   като има предвид, че:
   1.   ПРОЦЕДУРА
   1.1.   ДЕЙСТВАЩИ МЕРКИ

               (1)

               С Регламент (ЕО) № 599/2009 (2) Съветът наложи окончателно антидъмпингово мито върху вноса на моноалкилни естери на мастни киселини и/или парафинови газьоли, получени посредством синтез и/или хидрообработка от неизкопаем източник, познати с общото наименование „биодизел“, в чист вид или в смес с тегловно съдържание над 20 % на моноалкилни естери на мастни киселини и/или парафинови газьоли, получени посредством синтез и/или хидрообработка от неизкопаем източник („продукта, подлежащ на преразглеждане“, или „биодизел“), класирани понастоящем в кодове по КН ex 1516 20 98, ex 1518 00 91, ex 1518 00 99, ex 2710 19 43, ex 2710 19 46, ex 2710 19 47, ex 2710 20 11, ex 2710 20 15, ex 2710 20 17, ex 3824 90 97, 3826 00 10 и ex 3826 00 90, с произход от Съединените американски щати („действащите мерки“).

               (2)

               Вследствие на проведеното разследване във връзка със заобикаляне на мерките с Регламент за изпълнение (ЕС) № 444/2011 на Съвета (3) обхватът на окончателното антидъмпингово мито върху вноса на биодизел с произход от Съединените американски щати беше разширен и върху вноса на биодизел, изпращан от Канада, деклариран или не с произход от Канада („действащите мерки с разширен обхват“).

         1.2.   ИСКАНЕ ЗА ПРЕРАЗГЛЕЖДАНЕ

               (3)

               Ocean Nutrition Canada („заявителят“) — производител износител от Канада, подаде искане за частично междинно преразглеждане („искането за преразглеждане“) съгласно член 11, параграф 3 и член 13, параграф 4 от Регламент (ЕС) № 1225/2009 („основния регламент“).

               (4)

               Обхватът на искането за преразглеждане бе ограничен до проучване на възможността заявителят да бъде освободен от действието на действащите мерки с разширен обхват.

               (5)

               В искането си заявителят изтъкна, че действително произвежда биодизел и е в състояние да произведе цялото изпратено за Съюза количество биодизел от началото на разследвания период в рамките на разследването във връзка със заобикаляне на действащите мерки, довело до налагането на действащите мерки с разширен обхват.

               (6)

               Разследваният период, който бе взет предвид при разследването във връзка със заобикаляне на мерките, обхваща периода от 1 април 2009 г. до 30 юни 2010 г. („първоначално разследвания период“). Разследваният период в рамките на настоящото разследване обхвана периода от 1 април 2012 г. до 31 март 2013 г. („разследвания период“).

               (7)

               Заявителят представи prima facie доказателства, че е установен като производител на биодизел в Канада много преди налагането на действащите мерки. Освен това заявителят твърди, че не е свързан с производители на биодизел в Съединените американски щати.

         1.3.   ЗАПОЧВАНЕ НА ЧАСТИЧНО МЕЖДИННО ПРЕРАЗГЛЕЖДАНЕ

               (8)

               След като се допита до Консултативния комитет и установи, че искането за преразглеждане съдържа достатъчно prima facie доказателства, които обосновават започването на частично междинно преразглеждане, с известие, публикувано в Официален вестник на Европейския съюз на 30 април 2013 г. („известието за започване на процедура“) (4), Комисията обяви, че започва частично междинно преразглеждане в съответствие с член 11, параграф 3 и член 13, параграф 4 от основния регламент, което се ограничава до проучване на възможността заявителят да бъде освободен от действието на действащите мерки с разширен обхват.

         1.4.   ЗАИНТЕРЕСОВАНИ СТРАНИ

               (9)

               Комисията официално уведоми заявителя и представителите на Канада за започването на частичното междинно преразглеждане. На заинтересованите страни беше предоставена възможност да изложат становищата си в писмен вид и да поискат да бъдат изслушани в срока, посочен в известието за започване на процедура. Отзова се единствено заявителят. Не беше поискано изслушване.

               (10)

               Комисията получи представените от заявителя отговори на въпросника, които бяха проверени на място в помещенията на заявителя в Канада.

         2.   КОНСТАТАЦИИ ОТ РАЗСЛЕДВАНЕТО И ПРЕКРАТЯВАНЕ НА ПРЕРАЗГЛЕЖДАНЕТО

               (11)

               При разследването беше установено, че заявителят действително е производител на биодизел и не е свързан с производители на биодизел в Съединените американски щати.

               (12)

               Вследствие на констатациите от направените проверки на място в помещенията на дружеството в Канада от заявителя бе поискано да представи допълнителна информация, с която да докаже, че производственият му капацитет е достатъчен, за да осигури обема на реализираните от заявителя продажби през разследвания период.

               (13)

               Въпреки неколкократното удължаване на срока заявителят не представи исканата информация на Комисията.

               (14)

               Освен това при разследването беше установено, че след влизането в сила на действащите мерки с разширен обхват заявителят може да е изнасял разглеждания продукт за Съюза с код по КН, за който посочените мерки не се прилагат. Комисията прикани заявителя да обоснове използването на този код по КН. Заявителят обаче не представи никаква информация или други доказателства, които да свидетелстват, че този износ е следвало да бъде включен в обхвата на кода по КН, за който действащите мерки с разширен обхват не се прилагат.

               (15)

               Въз основа на гореизложеното се счита, че заявителят не е успял да докаже, че е в състояние да произведе цялото изпратено за Съюза количество биодизел от началото на първоначално разследвания период. Освен че не представи поисканата от Комисията информация, заявителят не представи никакви други доказателства, които да сочат, че не е участвал в практики за заобикаляне на мерките. По тази причина разследването в рамките на преразглеждането следва да бъде прекратено, без заявителят да бъде освободен от действието на действащите мерки с разширен обхват.

               (16)

               Заинтересованите страни бяха информирани за намерението разследването в рамките на преразглеждането да бъде прекратено и им беше предоставена възможност да изразят становища. Не бяха получени становища, които да променят решението за прекратяване на разследването в рамките на преразглеждането.

               (17)

               Поради това се прави заклюението, че частичното междинно преразглеждане на антидъмпинговите мерки върху вноса на биодизел с произход от Съединените американски щати, чийто обхват е разширен и върху вноса на биодизел, изпращан от Канада, деклариран или не с произход от Канада, следва да бъде прекратено, без да се изменят действащите мерки с разширен обхват,

         ПРИЕ НАСТОЯЩИЯ РЕГЛАМЕНТ:
   Член 1
   Частичното междинно преразглеждане на антидъмпинговите мерки върху вноса на биодизел с произход от Съединените американски щати, чийто обхват беше разширен с Регламент (ЕС) № 444/2011 и върху вноса на биодизел, изпращан от Канада, деклариран или не с произход от Канада, започнато в съответствие с член 11, параграф 3 и член 13, параграф 4 от Регламент (ЕО) № 1225/2009, се прекратява без изменение на действащите мерки с разширен обхват.
   Член 2
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Люксембург на 14 април 2014 година.

            За Съвета

            Председател

         A. TSAFTARIS

      (1)  ОВ L 343, 22.12.2009 г., стр. 51.

      (2)  Регламент (ЕО) № 599/2009 на Съвета от 7 юли 2009 година за налагане на окончателно антидъмпингово мито и окончателно събиране на временното мито, наложено върху вноса на биодизел с произход от Съединените американски щати (ОВ L 179, 10.7.2009 г., стр. 26).

      (3)  ОВ L 122, 11.5.2011 г., стр. 12.

      (4)  ОВ C 124, 30.4.2013 г., стр. 7.


title: Регламент за изпълнение (ЕС) № 866/2013 на Комисията от 9 септември 2013 година за изменение на Регламент (ЕО) № 798/2008 по отношение на транзита на пратки с месо от домашни птици от Беларус през Литва за Калининградска област на Русия  текст от значение за ЕИП

text:
               10.9.2013

               BG

               Официален вестник на Европейския съюз

               L 241/4

         РЕГЛАМЕНТ ЗА ИЗПЪЛНЕНИЕ (ЕС) № 866/2013 НА КОМИСИЯТА
   от 9 септември 2013 година
   за изменение на Регламент (ЕО) № 798/2008 по отношение на транзита на пратки с месо от домашни птици от Беларус през Литва за Калининградска област на Русия
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (1), и по-специално уводното изречение от член 8, член 8, параграф 1, първа алинея и параграф 4 и член 9, параграф 4, буква в) от нея,
   като има предвид, че:

               (1)

               С Директива 2002/99/ЕО се установяват общите ветеринарно-санитарни правила, регулиращи производството, преработката, разпространението в рамките на Съюза и въвеждането от трети страни на продукти от животински произход за консумация от човека, като се предвижда установяването на специфични правила и сертифициране при транзит.

               (2)

               В Регламент (ЕО) № 798/2008 на Комисията от 8 август 2008 г. за установяване на списък от трети държави, територии, зони или подразделения, от които са разрешени вносът и транзитът през Общността на домашни птици и продукти от домашни птици, и относно изискванията за ветеринарно сертифициране (2) се посочва, че някои стоки се внасят и преминават транзитно през Съюза само от трети държави, територии, зони или подразделения, изброени в таблицата в част 1 от приложение I към същия регламент. В него се определят и изискванията за ветеринарно сертифициране за посочените стоки. При посочените изисквания се взема също предвид дали се изискват допълнителни гаранции поради статуса на заболяванията в изброените трети страни, територии, зони или подразделения. Допълнителните гаранции, с които следва да са съобразени тези стоки, са предвидени в част 2 от приложение I към Регламент (ЕО) № 798/2008.

               (3)

               В член 4, параграф 4 от Регламент (ЕО) № 798/2008 се предвижда, че яйца, свободни от определени патогени, месо, мляно месо и механично отделено месо от домашни птици, щраусови и дивечови птици, яйца и яйчни продукти, преминаващи транзитно през Съюза, се придружават от сертификат, изготвен в съответствие с образеца, посочен в приложение XI и отговарящ на определените в него условия.

               (4)

               С оглед на изолираното географско местоположение на Калининградска област на Русия член 18 от Регламент (ЕО) № 798/2008 предвижда дерогация от изискванията на член 4, параграф 4 от посочения регламент и установява специфични условия за транзит на определени пратки, идващи от и с местоназначение Русия, през Латвия, Литва и Полша. Тези условия включват допълнителни контролни мерки и запечатване на пратките с пломба.

               (5)

               Беларус отправи искане до Комисията да разреши транзита през Съюза на пратки с месо от домашни птици от Беларус през Литва за Калининградска област на Русия.

               (6)

               Поради географското положение на Калининград и вече съществуващите процедурни структури, предвидени в член 18, параграф 2 от Регламент (ЕО) № 798/2008 по отношение на транзита на стоки, които идват от и са с местоназначение Русия, транзитът с железопътен или автомобилен транспорт на месо от домашни птици от Беларус през Литва за Калининградска област на Русия следва да бъде разрешен, при условие че са изпълнени изискванията, предвидени в член 18, параграфи 2, 3 и 4 относно други стоки.

               (7)

               Регламент (ЕО) № 798/2008 следва да бъде изменен с цел месото от домашни птици да бъде включено в член 18, параграф 2 и да бъде изменено вписването за Беларус в част 1 от приложение I към посочения регламент.

               (8)

               Поради това Регламент (ЕО) № 798/2008 следва да бъде съответно изменен.

               (9)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕО) № 798/2008 се изменя, както следва:

               1.

               В член 18, параграф 2 уводното изречение се заменя със следното:
               „2.   Чрез дерогация от член 4, параграф 4 се разрешава транзит с автомобилен или с железопътен транспорт между граничните инспекционни пунктове в Литва, изброени в приложението към Решение 2009/821/ЕО, на пратки с яйца, яйчни продукти и месо от домашни птици, които идват от Беларус и са с местоназначение Калининградска област на Русия, при условие че:“

               2.

               Приложение I се изменя в съответствие с приложението към настоящия регламент.

         Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 9 септември 2013 година.

            За Комисията

            Председател

         José Manuel BARROSO

      (1)  ОВ L 18, 23.1.2003 г., стр. 11.

      (2)  ОВ L 226, 23.8.2008 г., стр. 1.

      ПРИЛОЖЕНИЕ
      Приложение I към Регламент (ЕО) № 798/2008 се изменя, както следва:

                  1)

                  В част 1 вписването за Беларус се заменя със следното:

                              „BY — Беларус

                              BY - 0

                              Цялата страна

                              EP, Е и POU (само за транзит през Литва)

                              IX“

                  2)

                  В част 2, в раздел „Допълнителни гаранции (ДГ)“ вписване IX се заменя със следното:

                              „IX“

                              :

                              разрешава се само транзит през Литва на пратки с яйца, яйчни продукти и месо от домашни птици с произход от Беларус и с местоназначение Калининградска област на Русия, при условие че е спазен член 18, параграфи 2, 3 и 4.“


title: Регламент за изпълнение (ЕС) № 884/2013 на Комисията от 16 септември 2013 година за установяване на стандартни стойности при внос с цел определяне на входната цена на някои плодове и зеленчуци

text:
               17.9.2013

               BG

               Официален вестник на Европейския съюз

               L 246/1

         РЕГЛАМЕНТ ЗА ИЗПЪЛНЕНИЕ (ЕС) № 884/2013 НА КОМИСИЯТА
   от 16 септември 2013 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 16 септември 2013 година.

            За Комисията, от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MK

                  44,1

                  XS

                  23,1

                  ZZ

                  33,6

                  0707 00 05

                  MK

                  62,5

                  ZZ

                  62,5

                  0709 93 10

                  TR

                  118,8

                  ZZ

                  118,8

                  0805 50 10

                  AR

                  113,0

                  CL

                  126,7

                  IL

                  142,1

                  TR

                  80,0

                  UY

                  127,6

                  ZA

                  112,2

                  ZZ

                  116,9

                  0806 10 10

                  EG

                  184,6

                  TR

                  142,1

                  ZZ

                  163,4

                  0808 10 80

                  AR

                  100,1

                  BA

                  68,8

                  BR

                  41,7

                  CL

                  123,6

                  CN

                  74,8

                  NZ

                  147,0

                  US

                  158,4

                  ZA

                  112,2

                  ZZ

                  103,3

                  0808 30 90

                  AR

                  231,4

                  CL

                  29,5

                  CN

                  83,0

                  TR

                  127,8

                  ZA

                  206,6

                  ZZ

                  135,7

                  0809 30

                  TR

                  126,9

                  ZZ

                  126,9

                  0809 40 05

                  BA

                  45,1

                  MK

                  54,9

                  XS

                  48,8

                  ZZ

                  49,6

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) 2015/352 на Комисията от 2 март 2015 година относно класирането на някои стоки в Комбинираната номенклатура

text:
               5.3.2015

               BG

               Официален вестник на Европейския съюз

               L 61/5

         РЕГЛАМЕНТ ЗА ИЗПЪЛНЕНИЕ (ЕС) 2015/352 НА КОМИСИЯТА
   от 2 март 2015 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.

               (2)

               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.

               (3)

               В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.

               (4)

               Целесъобразно е да се предвиди обвързващата тарифна информация, издадена по отношение на обхванатите от настоящия регламент стоки, която не е в съответствие с настоящия регламент, да може да продължи да бъде използвана от титуляря за известен период от време в съответствие с член 12, параграф 6 от Регламент (ЕИО) № 2913/92 на Съвета (2). Този период следва да бъде определен на три месеца.

               (5)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да бъде ползвана съгласно член 12, параграф 6 от Регламент (ЕИО) № 2913/92 за срок от три месеца от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 2 март 2015 година.

            За Комисията,

            от името на председателя,

         Heinz ZOUREK

            Генерален директор на генерална дирекция „Данъчно облагане и митнически съюз“

      (1)  ОВ L 256, 7.9.1987 г., стр. 1.

      (2)  Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (ОВ L 302, 19.10.1992 г., стр. 1).

      ПРИЛОЖЕНИЕ

                  Описание на стоките

                  Класиране
                  (код по КН)

                  Основания

                  (1)

                  (2)

                  (3)

                  Изделие от плат с пълнеж, представляващо животно, с височина приблизително 15 cm, с вграден музикален модул.
                  Музиката се пуска чрез дърпане на връв в долната част на изделието.
                  Вж. изображението (1).

                  9503 00 41

                  Класирането се определя от общи правила 1, 3, буква б) и 6 за тълкуване на Комбинираната номенклатура и от текстовете на кодове по КН 9503 00 и 9503 00 41.
                  Изделието е сложен артикул, съставен от различни компоненти: играчката животно с пълнеж и музикалния модул. Изделието може да се използва от деца като играчка без пускане на музиката, следователно главната характеристика на изделието е, че то представлява играчка животно с пълнеж. Освен това изделията, които имат вграден музикален механизъм, но са с практическа основна функция, обикновено се класират в същата позиция като съответстващите им изделия без вграден музикален механизъм, а не като музикални кутии (вж. също Обяснителните бележки към Хармонизираната система за позиция 9208, група А), втори параграф). Следователно класирането в код по КН 9503 00 55 като музикален инструмент или апарат, имащ характер на играчка (вкл. музикална кутия), се изключва.
                  Поради това изделието трябва да бъде класирано в код по КН 9503 00 41 като „напълнена играчка“, представляваща животно.

         (1)  Изображението е само за информация.


title: Регламент за изпълнение (ЕС) 2015/867 на Комисията от 4 юни 2015 година за установяване на стандартни стойности при внос с цел определяне на входната цена на някои плодове и зеленчуци

text:
               5.6.2015

               BG

               Официален вестник на Европейския съюз

               L 139/46

         РЕГЛАМЕНТ ЗА ИЗПЪЛНЕНИЕ (ЕС) 2015/867 НА КОМИСИЯТА
   от 4 юни 2015 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕC) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 4 юни 2015 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  AL

                  46,1

                  MA

                  78,9

                  MK

                  71,9

                  TN

                  138,3

                  TR

                  80,1

                  ZZ

                  83,1

                  0707 00 05

                  AL

                  34,4

                  MK

                  40,6

                  ZZ

                  37,5

                  0709 93 10

                  TR

                  120,5

                  ZZ

                  120,5

                  0805 50 10

                  AR

                  109,6

                  BO

                  145,2

                  BR

                  107,1

                  TR

                  67,0

                  ZA

                  166,3

                  ZZ

                  119,0

                  0808 10 80

                  AR

                  177,9

                  BR

                  100,9

                  CL

                  158,5

                  NZ

                  147,3

                  US

                  180,8

                  ZA

                  133,1

                  ZZ

                  149,8

                  0809 10 00

                  TR

                  283,7

                  ZZ

                  283,7

                  0809 29 00

                  US

                  525,9

                  ZZ

                  525,9

         (1)  Номенклатура на държавите, определена с Регламент (ЕC) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) № 162/2014 на Комисията от 19 февруари 2014 година за одобрение на изменение, което не е несъществено, в спецификацията на название, вписано в регистъра на защитените наименования за произход и на защитените географски указания [Carota dell’Altopiano del Fucino (ЗГУ)]

text:
               21.2.2014

               BG

               Официален вестник на Европейския съюз

               L 52/11

      РЕГЛАМЕНТ ЗА ИЗПЪЛНЕНИЕ (ЕС) № 162/2014 НА КОМИСИЯТА

   от 19 февруари 2014 година
   за одобрение на изменение, което не е несъществено, в спецификацията на название, вписано в регистъра на защитените наименования за произход и на защитените географски указания [Carota dell’Altopiano del Fucino (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 53, параграф 1, първа алинея от Регламент (ЕС) № 1151/2012 Комисията разгледа заявлението на Италия за одобрение на изменение в спецификацията на защитеното географско указание „Carota dell’Altopiano del Fucino“, регистрирано по силата на Регламент (ЕО) № 148/2007 на Комисията (2).

               (2)

               Предвид това, че по смисъла на член 53, параграф 2 от Регламент (ЕС) № 1151/2012 въпросното изменение не е несъществено, Комисията публикува в Официален вестник на Европейския съюз
                   (3) заявлението за изменение в съответствие с член 50, параграф 2, буква а) от посочения регламент.

               (3)

               Тъй като Комисията не получи никакви възражения по член 51 от Регламент (ЕС) № 1151/2012, изменението в спецификацията следва да бъде одобрено,

         ПРИЕ НАСТОЯЩИЯ РЕГЛАМЕНТ:
   Член 1
   Одобрява се публикуваното в Официален вестник на Европейския съюз изменение в спецификацията на посоченото в приложението към настоящия регламент название.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 19 февруари 2014 година.

            За Комисията, от името на председателя,
         Dacian CIOLOȘ

            Член на Комисията

      (1)  ОВ L 343, 14.12.2012 г., стр. 1.

      (2)  ОВ L 46, 16.2.2007 г., стр. 14.

      (3)  ОВ С 272, 20.9.2013 г., стр. 11.

      ПРИЛОЖЕНИЕ
      Селскостопански продукти, предназначени за консумация от човека и изброени в приложение I към Договора:

         Клас 1.6.   Плодове, зеленчуци и житни растения, пресни или преработени

      ИТАЛИЯ
      Carota dell’Altopiano del Fucino (ЗГУ)


title: Регламент за изпълнение (ЕС) № 1166/2014 на Комисията от 31 октомври 2014 година за изменение на Регламент за изпълнение (ЕС) № 412/2014 за откриване и управление на тарифни квоти на Съюза за внос на яйца, яйчни продукти и албумини с произход от Украйна

text:
               31.10.2014

               BG

               Официален вестник на Европейския съюз

               L 314/12

         РЕГЛАМЕНТ ЗА ИЗПЪЛНЕНИЕ (ЕС) № 1166/2014 НА КОМИСИЯТА
   от 31 октомври 2014 година
   за изменение на Регламент за изпълнение (ЕС) № 412/2014 за откриване и управление на тарифни квоти на Съюза за внос на яйца, яйчни продукти и албумини с произход от Украйна
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 187, букви а), в) и г) от него,
   като взе предвид Регламент (ЕС) № 510/2014 на Европейския парламент и на Съвета от 16 април 2014 г. за определяне на търговския режим, приложим за някои стоки, получени от преработката на селскостопански продукти и за отмяна на регламенти (ЕО) № 1216/2009 и (ЕО) № 614/2009 на Съвета (2), и по-специално член 9, букви а), б), в) и г) от него,
   като има предвид, че:

               (1)

               В Регламент (ЕС) № 374/2014 на Европейския парламент и на Съвета (3) се предвижда преференциален режим за 2014 г. по отношение на митата за внос на някои стоки с произход от Украйна. В съответствие с член 3 от посочения регламент селскостопанските продукти, изброени в приложение III към същия регламент, се допускат за внос в Съюза в рамките на ограниченията на тарифните квоти, определени в посоченото приложение.

               (2)

               С Регламент за изпълнение (ЕС) № 412/2014 на Комисията (4) бяха открити тарифни квоти за внос в Съюза на яйца, яйчни продукти и албумини с произход от Украйна за периода до 31 октомври 2014 г. и бе уреден начинът на тяхното управление.

               (3)

               Регламент (ЕС) № 374/2014 бе изменен с Регламент (ЕС) № 1150/2014 на Европейския парламент и на Съвета (5). В изменението се предвижда преди всичко удължаване на срока на прилагане на Регламент (ЕС) № 374/2014 до 31 декември 2015 г. и се определят количествата за квотите за 2015 г. Поради това е целесъобразно Регламент за изпълнение (ЕС) № 412/2014 да бъде изменен.

               (4)

               Мерките, предвидени в настоящия регламент, са в съответствие със становището на Комитета за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   Изменение на Регламент за изпълнение (ЕС) № 412/2014
   Регламент за изпълнение (ЕС) № 412/2014 се изменя, както следва:

               1)

               Член 2 се заменя със следния текст:
               „Член 2
               Периоди на тарифните квоти за внос
               1.   Тарифните квоти за внос, посочени в член 1, параграф 1, са открити от 25 април до 31 декември 2014 г. и от 1 януари до 31 декември 2015 г.
               2.   Количеството, определено за годишната тарифна квота за внос за 2015 г. по отношение на поредните номера, посочени в приложение I, се разпределя на четири части, обхващащи следните подпериоди:

                           а)

                           25 % от 1 януари до 31 март;

                           б)

                           25 % от 1 април до 30 юни;

                           в)

                           25 % от 1 юли до 30 септември;

                           г)

                           25 % от 1 октомври до 31 декември.“

               2)

               Заглавието на член 3 се заменя със следното:
               „Заявления за лицензии за внос и лицензии за внос за квотен период 2014“.

               3)

               Вмъква се следният член 3а:
               „Член 3а
               Заявления за лицензии за внос и лицензии за внос за квотен период 2015
               1.   За допускането за свободно обращение на количествата, разпределени в рамките на тарифните квоти за внос, посочени в член 1, параграф 1, е необходимо да бъде представена лицензия за внос.
               2.   При подаването на заявление за лицензия за внос операторът предоставя гаранция в размер на 20 EUR за 100 килограма.
               3.   В заявленията за лицензии се посочва само един пореден номер. Заявленията могат да се отнасят до няколко продукта, обхванати от различни кодове по КН. В такъв случай всички кодове по КН и техните описания се вписват съответно в клетки 15 и 16 от заявлението за лицензия и от лицензията. Що се отнася до тарифна квота 09.4275, която е посочена в приложение I, цялото количество се преобразува в еквивалент на яйца с черупки.
               4.   Заявленията за лицензии и лицензиите съдържат:

                           а)

                           в клетка 8 — вписването „Украйна“ като държава на произход и клетката „да“, отбелязана с кръстче;

                           б)

                           в клетка 20 — едно от вписванията, изброени в приложение II.

                     5.   Във всяка лицензия се посочва количеството за всеки код по КН.
               6.   Заявленията за лицензии за внос се подават през първите седем дни на месеца, предхождащ всеки от подпериодите, посочени в член 2, параграф 2.
               7.   Заявленията за лицензии се изготвят за минимално количество 1 тон и максимално количество 10 % от наличното количество за съответната квота в съответния квотен подпериод.
               8.   Държавите членки съобщават на Комисията най-късно на 14-ия ден от месеца, в който са подадени заявленията, общите количества за всички заявления, включително нулевите количества, в килограми тегло на еквивалента на яйца с черупки в случая на тарифна квота 09.4275, определена в приложение I, и в килограми тегло на продукта в случая на тарифна квота 09.4276, в разбивка по пореден номер.
               9.   Лицензиите за внос се издават считано от 23-то число на месеца, през който са подадени заявленията, и най-късно до последния ден на същия месец.
               10.   Комисията изчислява, ако е необходимо, количествата, за които не са подадени заявления и които се добавят автоматично към количеството, определено за следващия подпериод на квотата.“

               4)

               Член 4 се изменя, както следва:

                           а)

                           заглавието се заменя със следното:
                           „Валидност на лицензиите за внос за квотен период 2014“;

                           б)

                           в параграф 1 датата „31 октомври 2014 г.“ се заменя с датата „31 декември 2014 г.“

               5)

               Вмъква се следният член 4а:
               „Член 4а
               Валидност на лицензиите за внос за квотен период 2015
               Чрез дерогация от член 22 от Регламент (ЕО) № 376/2008 срокът на валидност на лицензиите за внос е 150 дни, считано от първия ден на подпериода, за който са били издадени. Въпреки това срокът на валидност на лицензиите за внос изтича най-късно на 31 декември 2015 г.“

               6)

               Член 5 се заменя със следния текст:
               „Член 5
               Уведомления до Комисията за квотен период 2014
               1.   Чрез дерогация от член 11, параграф 1, втора алинея от Регламент (ЕО) № 1301/2006 държавите членки съобщават на Комисията:

                           а)

                           най-късно на 14 ноември 2014 г. — количествата продукти, за които са били издадени лицензии за внос през квотен период 2014 г., включително нулевите количества;

                           б)

                           най-късно на 30 април 2015 г. — количествата продукти, обхванати от неизползвани или частично използвани лицензии за внос и съответстващи на разликата между количествата, вписани на гърба на лицензиите за внос, и количествата, за които те са били издадени, включително нулевите количества.

                     2.   Не по-късно от 30 април 2015 г. държавите членки съобщават на Комисията количествата продукти, действително допуснати за свободно обращение през квотен период 2014.
               3.   Когато уведомленията се извършват съгласно параграфи 1 и 2, количествата се изразяват в килограми тегло на еквивалента на яйца с черупки в случая на тарифна квота 09.4275, определена в приложение I, и в килограми тегло на продукта в случая на тарифна квота 09.4276, в разбивка по пореден номер.“

               7)

               Вмъква се следният член 5а:
               „Член 5а
               Уведомления до Комисията за квотен период 2015
               1.   Чрез дерогация от член 11, параграф 1, втора алинея от Регламент (ЕО) № 1301/2006 държавите членки съобщават на Комисията количествата, обхванати от издадените от тях лицензии, включително нулевите количества, не по-късно от 10-ия ден след последния ден от месеца, през който е подадено заявлението.
               2.   Чрез дерогация от член 11, параграф 1, втора алинея от Регламент (ЕО) № 1301/2006 държавите членки съобщават на Комисията количествата, обхванати от неизползвани или частично използвани лицензии за внос и съответстващи на разликата между количествата, вписани на гърба на лицензиите за внос, и количествата, за които те са били издадени, включително нулевите количества:

                           а)

                           заедно с посочените в член 3а, параграф 8 от настоящия регламент уведомления, отнасящи се до заявленията, подадени за последния подпериод от квотния период за 2015 г.;

                           б)

                           за количествата, които още не са съобщени по време на първото уведомление, предвидено в буква а) — не по-късно от 30 април 2016 г.

                     3.   Не по-късно от 30 април 2016 г. държавите членки съобщават на Комисията количествата продукти, които са действително допуснати за свободно обращение през посочения квотен период.
               4.   При уведомления по параграфи 1, 2 и 3 количествата се изразяват в килограми тегло на еквивалента на яйца с черупки в случая на тарифна квота 09.4275, определена в приложение I, и в килограми тегло на продукта в случая на тарифна квота 09.4276, в разбивка по пореден номер.“

               8)

               Приложение I се заменя с текста в приложението към настоящия регламент.

         Член 2
   Влизане в сила и прилагане
   Настоящият регламент влиза в сила в деня след публикуването му в Официален вестник на Европейския съюз.
   Той се прилага считано от 2 ноември 2014 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 31 октомври 2014 година.

            За Комисията

            Председател

         José Manuel BARROSO

      (1)  ОВ L 347, 20.12.2013 г., стр. 671.

      (2)  ОВ L 150, 20.5.2014 г., стр. 1.

      (3)  Регламент (ЕС) № 374/2014 на Европейския парламент и на Съвета от 16 април 2014 г. за намаляване или премахване на митата върху стоки с произход от Украйна (ОВ L 118, 22.4.2014 г., стр. 1).

      (4)  Регламент за изпълнение (ЕС) № 412/2014 на Комисията от 23 април 2014 г. за откриване и управление на тарифни квоти на Съюза за внос на яйца, яйчни продукти и албумини с произход от Украйна (ОВ L 121, 24.4.2014 г., стр. 32).

      (5)  Регламент (ЕС) № 1150/2014 на Европейския парламент и на Съвета от 29 октомври 2014 г. за изменение на Регламент (ЕС) № 374/2014 за намаляване или премахване на митата върху стоки с произход от Украйна (ОВ L 313, 31.10.2014 г., стp. 1).

      ПРИЛОЖЕНИЕ

            „ПРИЛОЖЕНИЕ I
            Независимо от правилата за тълкуване на Комбинираната номенклатура текстът на описанието на продуктите има само указателен характер, тъй като приложимостта на преференциалния режим в рамките на настоящото приложение се определя от обхвата на кодовете по КН.

                        Пореден номер

                        Кодове по КН

                        Описание

                        Период на внос

                        Количество в тонове

                        Приложимо мито
                        (EUR/t)

                        09.4275

                        0407 21 00
                        0407 29 10
                        0407 90 10
                        0408 11 80
                        0408 19 81
                        0408 19 89
                        0408 91 80
                        0408 99 80
                        3502 11 90
                        3502 19 90
                        3502 20 91
                        3502 20 99

                        Птичи яйца от домашни птици с черупки, пресни, консервирани или варени; птичи яйца без черупки и яйчни жълтъци, пресни, сушени, варени във вода или на пара, представени в различни форми, замразени или консервирани по друг начин, дори с прибавка на захар или други подсладители, годни за консумация от човека; яйчни албумини и млечни албумини, годни за консумация от човека

                        Година 2014

                        1 500 (изразено в еквивалент на яйца с черупки)

                        0

                        Година 2015

                        1 500 (изразено в еквивалент на яйца с черупки)

                        09.4276

                        0407 21 00
                        0407 29 10
                        0407 90 10

                        Яйца от домашни птици с черупки, пресни, консервирани или варени

                        Година 2014

                        3 000 (изразено в нетно тегло)

                        0“

                        Година 2015

                        3 000 (изразено в нетно тегло)


title: Регламент за изпълнение (ЕС) 2016/1331 на Комисията от 3 август 2016 година за установяване на стандартни стойности при внос с цел определяне на входната цена на някои плодове и зеленчуци

text:
               4.8.2016

               BG

               Официален вестник на Европейския съюз

               L 210/97

         РЕГЛАМЕНТ ЗА ИЗПЪЛНЕНИЕ (ЕС) 2016/1331 НА КОМИСИЯТА
   от 3 август 2016 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕC) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 3 август 2016 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MA

                  175,1

                  ZZ

                  175,1

                  0709 93 10

                  TR

                  136,4

                  ZZ

                  136,4

                  0805 50 10

                  AR

                  170,3

                  CL

                  187,2

                  MA

                  157,0

                  TR

                  153,3

                  UY

                  185,1

                  ZA

                  180,4

                  ZZ

                  172,2

                  0806 10 10

                  BR

                  163,2

                  EG

                  214,6

                  MA

                  179,4

                  MX

                  378,3

                  TR

                  153,5

                  US

                  233,8

                  ZZ

                  220,5

                  0808 10 80

                  AR

                  114,2

                  BR

                  102,1

                  CL

                  140,4

                  CN

                  137,7

                  NZ

                  128,1

                  PE

                  106,8

                  US

                  80,4

                  UY

                  99,9

                  ZA

                  102,1

                  ZZ

                  112,4

                  0808 30 90

                  AR

                  105,9

                  CL

                  119,7

                  NZ

                  141,8

                  TR

                  159,8

                  ZA

                  125,4

                  ZZ

                  130,5

                  0809 29 00

                  CA

                  331,3

                  TR

                  262,8

                  US

                  485,5

                  ZZ

                  359,9

                  0809 30 10 , 0809 30 90

                  TR

                  166,5

                  ZZ

                  166,5

         (1)  Номенклатура на държавите, определена с Регламент (ЕC) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.